ఒలింపిక్ క్రీడలు
1896లో ఏథెన్స్‌లో జరిగిన తొలి ఒలింపిక్ క్రీడలలో 9 క్రీడాంశాలు ఉన్నాయి. అవి: అథ్లెటిక్స్, సైక్లింగ్, కత్తియుద్ధం, జిమ్నాస్టిక్స్, బరువులెత్తడం, షూటింగ్, ఈతలపోటీలు, టెన్నిస్ మరియు మల్లయుద్ధం. క్రమక్రమంగా క్రీడాంశాల సంఖ్య పెరిగి, ప్రస్తుతం 28 క్రీడాంశాలకు చేరింది. (శీతాకాలపు ఒలింపిక్స్‌తో కలిపి 35 క్రీడాంశాలు). ఒలింపిక్ నిబంధన 48.1 ప్రకారం వేసవి ఒలింపిక్స్‌లో క్రీడాంశాల సంఖ్య 15 కు తగ్గరాదు. 2002లో మెక్సికోలో జరిగిన అంతర్జాతీయ ఒలింపిక్ సంఘం సమావేశమై క్రీడాంశాల గరిష్ఠ సంఖ్య 28గా నిర్ణయించింది.
జిమ్నాస్టిక్స్
1954 నాటికి ఒలింపిక్ పోటీలలో పురుషుల మరియు మహిళల ఉపకరణాలు మరియు ఆధునిక క్రీడా నియమాలు ప్రణాళీకరణ పూర్తిఅయినది. మరియు పోటీదారుల ప్రదర్శన ఆధారంగా వారికి గ్రేడులు (1 నుండి 15 వరకు పాయింట్లు) ఇచ్చే విధానం కూడా ప్రారంభించబడింది. ఇదే సమయంలో సోవియట్ దేశ క్రీడాకారులు తమ అత్యద్భుత ప్రదర్శనలతో మరియు క్రమశిక్షణతో ప్రేక్షకులను దిగ్భ్రమ పరిచారు. వీరు తమ ప్రదర్శనతో జిమ్నాస్టిక్ పోటీలలో నూతన ఒరవడిని సృష్టించారు. జిమ్నాస్టిక్ పోటీల ప్రాచుర్యం పెంచే క్రమంలో టెలివిజన్ పాత్రను కూడా ఇక్కడ చెప్పుకోవాలి. ప్రపంచ వ్యాప్తంగా ఈ క్రీడ అత్యధిక ప్రేక్షకులకు చేరువ కావడానికి టెలివిజన్ దోహదపడినది.వర్తమానకాలంలో పురుషుల మరియు మహిళల జిమ్నాస్టిక్ పోటీలు ప్రపంచవ్యాప్తంగా చెప్పుకోదగిన ఆసక్తిని కలిగిస్తున్నాయి. అత్యద్భుత జిమ్నాస్టిక్ క్రీడాకారులను నేడు మనం ప్రతి ఖండములోనూ చూడవచ్చును.